AlexejDobrolubov/national_council_slovak_2010 huggingface dataset:
33. schôdza NR SR - 11.deň - B. popoludní
Dátum: 2025-04-10
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

129. Ďakujem za slovo, pán predsedajúci. A ďakujem kolegom Dubovickému a Lackovičovi za pomoc s týmto zákonom a za ich snahu pomôcť práve rodičovským domácnostiam. Podľa európskych štatistík práve tieto rodiny patria k tým najviac ohrozeným chudobou na Slovensku. A nie je to len naša domnienka, ale fakt, ktorý nám už roky ukazujú dáta. Títo ľudia - jednorodičia, ktorí sami nesú celú ekonomickú zodpovednosť za domácnosť a výchovu detí, zápasia každý deň s tým, aby vôbec dokázali pokryť základné životné náklady. Mnohé obce už dnes poskytujú rôzne formy zliav alebo oslobodení od miestnych daní pre seniorov, ako bolo spomínané, alebo teda ZŤP občanov. Týmto návrhom zákona neukladáme samosprávam nové povinnosti, práve naopak, chceme im len umožniť, aby mohli súčasnú podporu, ktorú už teraz aktuálne poskytujú vo svojej obci, miestnej časti alebo v meste, mohli rozšíriť o jednorodičovské rodiny a domácnosti. Ak obec nebude chcieť pristúpiť k navýšeniu celkovej sumy tých zliav, tak nemusí, samozrejme, a môže rozhodnúť tieto zľavy čiastočne prerozdeliť. Takýmto spôsobom nebudeme samosprávy zaťažovať finančne navyše, ale umožníme im cielenejšie a spravodlivejšie využitie existujúcich nástrojov sociálnej politiky. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

68. Ďakujem za slovo. A ďakujem ti, kolega Dej, za tvoj prínos k tejto téme ako komunálneho poslanca. A k tomu, čo si hovoril, ja sa priznám, že tiež som dosť zvyknutá platiť kartou, keďže je možnosť mať už v mobile, ako to spomínali aj kolegyne kolegovia a od 1. 4. si reálne uvedomujem, že každá takáto transakcia oberá týchto hlavne malých a stredných podnikateľov o ďalšie centy a eurá a začala som reálne platiť hotovosťou. A toto sú tí podnikatelia. Malí a strední podnikatelia, ktorí by mali byť kostrou našej ekonomiky, ale ktorých už 14, minimálne 14 rokov vlád Roberta Fica systematicky nepodporujete a teraz im idete ešte zabiť tento klinec do rakvy posledný. To sú malí, strední podnikatelia, ktorých poznáte vy, u ktorých bežne nakupujete, kupujete si kávu, neviem, tovary rôzne, títo ľudia končia teraz so svojimi biznismi, lebo toto bol posledný klinec do ich rakvy. Takže uvedomte si, že o kom hovoríte, keď hovoríte o podnikateľoch, áno? To sú ľudia ako my, ako vy, ktorí majú svoje malé biznisy a mali by, tento štát by si ich mal vážiť, lebo sú kostrou našej ekonomiky. No mali by byť, ale nie sú, bohužiaľ. Takže za mňa toľko. A naozaj, keď to hovorí aj Andrej Danko, tak proste, ja už neviem, čo chcete v tej koalícii akože robiť, keď už takto to tam máte nahnuté. Podporte náš pozmeňovák, vyrieši sa to a jednoducho ideme ďalej. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

42. Ďakujem za slovo. A ďakujem ti, kolega Hargaš, za tvoju obsiahlu rozpravu. Ako bolo povedané, celá tá daň je hlúpa. A áno, je to hlúpa Ficova daň, či ako čo sa zase chceme tváriť, že to je nejaká Radičovej daň alebo niečo? Akože už nie, naozaj. Naozaj tu človek ani nepotrebuje maturitu z matematiky, aby vedel, o čo ide. Predpoklad výberu na transakčnej dani je 500 miliónov eur. Už teraz vieme, že to toľko ani nebude. A kolega tu napočítal výdavky štátu, ktoré sú v čase konsolidácie zbytočne minimálne v tejto hodnote, ak nie viac. Čiže zrušte to, pomôžete tým naozaj všetkým na Slovensku, neexperimentujte, nezvyšujte si v tomto ťažkom čase platy, nedávajte si doživotné renty, nenakupujte zbytočne v týchto ťažkých časoch a naozaj pre všetkých občanov a občianky, ktorých sa táto hlúpa transakčná daň týka, je tu stránka www.hlupadan.sk, kde nám môžte dať svoj podpis a podporiť výzvu tejto vláde. Ďakujem.
33. schôdza NR SR - 10.deň - A. dopoludnia
Dátum: 2025-04-09
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

85. Ďakujem za slovo a ďakujem ti, Richard, za tvoje vystúpenie v tejto téme. Ako poslanca, ako skúseného poslanca mestského zastupiteľstva v dobe, kedy mestské a obecné rozpočty trpia pod náporom všetkých zmien a výpadkov z podielových daní, tak transakčná daň je pre nich ten posledný klinec do rakvy, pre mnohých. Naozaj sa mi nechce veriť, že toto vymyslel minister financií, keď je to úplne hlúpe riešenie a ešte hlúpejšia daň. Je nemysliteľné, že samosprávy musia napríklad transakčnú daň platiť aj v týchto časoch, kedy, kedy majú úplné výpadky vo financovaní aj zo splátok úverov, ktoré si museli zobrať na svoje dofinancovanie a to nie len oni teda, ale aj všetci občania, ktorí majú napríklad úvery, malí a strední podnikatelia. Vyháňate týmto ľudí zo Slovenska, úplne že fyzicky ich vyháňate a všetky tieto dane, keď sa na konci dňa naakumulujú, tak v konečnom dôsledku to navýšenie zaplatia tí najchudobnejší občania, ktorých po konsolidácii bude na Slovensku ešte viac. Takže je čas zísť z kratšej cesty naozaj a túto daň zrušiť. Máte na to jedinečnú príležitosť. Ďakujem.
33. schôdza NR SR - 10.deň - A. dopoludnia
Dátum: 2025-04-09
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

57. Ďakujem veľmi pekne. Ďakujem, Dana, za tvoje fundované vystúpenie ako skúsenej mestskej poslankyne. V dobe, kedy mestské a obecné rozpočty trpia pod nátlakom všetkých zmien, tak transakčná daň je pre nich ten posledný klinec do rakvy. A naozaj sa mi nechce veriť, že s týmto riešením prišiel minister financií, keď je to úplne hlúpe riešenie a úplne hlúpa daň, ktorú zaplatia stále iba tí najchudobnejší v konečnom dôsledku. A je nemysliteľné, že samosprávy musia transakčnú daň platiť aj zo splátok úverov. Napríklad z úverov, ktoré si museli zobrať, lebo musia dofinancovať svoje rozpočty, to je nemysliteľné. A takisto nielen samosprávy, ale aj my všetci platíme transakčnú daň zo splátok úverov, či aj malí a strední podnikatelia. A všetky tieto dane, keď sa naakumulujú, tak v konečnom dôsledku to zvýšenie zaplatia tí najchudobnejší občania, ktorých po konsolidácii bude na Slovensku ešte viac. Takže je časť zísť z kratšej cesty a naozaj túto daň treba zrušiť. Máte na to jedinečnú príležitosť. Ďakujem.
33. schôdza NR SR - 7.deň - A. dopoludnia
Dátum: 2025-04-03
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

103. Ďakujem za slovo a ďakujem, Michal, za prednesenie pozmeňujúceho návrhu, ktorým navrhujeme zrušenie Ficovej škodlivej transakčnej dane od 1. mája 2025. Transakčná daň totiž nie je len ďalšou finančnou a administratívnou záťažou pre podnikateľov a napríklad aj samosprávy, ktoré, ako spomínal aj pán minister, sú už teraz na tom nie dobre, na priamy a veľmi negatívny dopad na každodenný život občanov na Slovensku a najviac na tých najchudobnejších. Aktuálne na Slovensku žije takmer milión ľudí ohrozených chudobou. Táto daň automaticky zvyšuje cenu každého nákupu, tovaru či služby, čo znamená, že vašu transakčnú daň zaplatia znovu iba občania tejto krajiny a to v situácii, keď už teraz mnohé základné tovary a služby na Slovensku dosahujú ceny, ktoré sú pre mnohých občanov neúnosné, je ďalšie zdražovanie skutočne neakceptovateľné. Ďakujem.
33. schôdza NR SR - 4.deň - A. dopoludnia
Dátum: 2025-03-28
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

210. Ďakujem, Michal, že spolu aj s kolegyňami Luciou Plavákovou a Beátou Jurík opäť prinášate tento návrh zákona. Naozaj adresná pomoc, adresný príspevok na bývanie je to, čo by pomohlo jednorodičovským rodinám urgentne. A nemuseli by sme tu teraz riešiť a vymýšľať to, že nemáme, že nám chýbajú sociálne nájomné byty, že túto otázku tu nemáme dlhodobo riešenú. Tento návrh zákona by vyriešil naozaj túto situáciu ihneď a adresne, pretože je to pomoc s vysokými cenami energií, ale tie sa pretavujú aj do tých cien nájmov, komerčných nájmov, ktoré tu zväčša musia ľudia platiť, ak sú v nájomnom bývaní. Takže ďakujem veľmi pekne za to a verím, že to sa stretne s podporou.
39. schôdza NR SR - 11.deň - A. dopoludnia
Dátum: 2025-09-25
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Ďakujem za slovo. Pán kolega, veľmi ste ma pobavil s cibuľou, ďakujem veľmi pekne za také fresh-ráno, cibuľové. Ale k tej strate ľudskej dôstojnosti, tak existuje taká správa, urobilo to ministerstvo práce, sociálnych vecí a rodiny, to je stav situácie na Slovensku za rok 2024, ten sociálno-ekonomický stav, tak tam sa, jedno číslo tam je také, že 980-tisíc... ===== K tej strate ľudskej dôstojnosti, tak existuje taká správa, urobilo to ministerstvo práce, sociálnych vecí a rodiny. To je stav situácie na Slovensku za rok 2024 na ten sociálnoekonomický stav. Tak tam sa jedno číslo tam je také, že 980-tisíc, takmer jeden milión Slovákov žije na hranici alebo za hranicou chudoby. Také číslo tam je, tak tam by sme sa mohli rozprávať o tej ľudskej dôstojnosti. A tiež treba povedať, že po dvoch rokoch tejto vlády. To je jedna vec. A druhá vec, potom ste rozprávali o hospodárskych škodách, že kde, ako, čo. Ja ako veľký problém vidím, že čím to má byť kryté, lebo tá energopomoc ak bude krytá nejakým spôsobom prepojená s eurofondami, a tie nám tu posielajú Nemci, Francúzi a, a Škandinávci na to, aby sme zlepšili infraštruktúru, aby sme naopak, zateplili budovy, aby sme zefektívnili prevádzky, aby sme mali lepšie cesty, lepšiu dostupnosť a tak ďalej. Tak ja aj toto vidím ako obrovskú hospodársku škodu, ak zneužijeme takmer pol miliardy eurofondov na to, aby, aby sme ľuďom na jeden rok znížili cenu energie. Respektíve, aby sme za nich zatiahli povedzme 25, 30 % z ceny energie. A, a čo je nehorázne, ak toto urobí vláda aj u tých ľudí, ktorí to nepotrebujú, a to je to ich plošné. To 90 či 95 %. A ja práve tu vidím, že táto vláda ohrozuje, veľmi hospodársky ohrozuje túto krajinu a, a tento zákon je proste blbosť. Tie eurofondy poďme využiť na zateplenie a na to, aby sme znížili naše náklady. Ďakujem.
39. schôdza NR SR - 10.deň - A. dopoludnia
Dátum: 2025-09-24
Poslanec: Šmilňák, Martin (KDH)
Druh vystúpenia: Vystúpenie v rozprave

... naťahovať o tom, že zoberiete pravoslávnym veriacim Vianoce. Nemusíme sa doťahovať o tom, že november, 17. november ako symbol zmeny ako symbol slobody zdegradujete ... (Prerušenie vystúpenia vypnutím mikrofónu.) A ďakujem pekne. No to je asi všetko, čo som chcel povedať. Asi ten mikrofón ma predbehol a bolo načase. Takže, pán Kamenický, výber daní a šetrenie na sebe. Inak vám ani mladá generácia, ani podnikatelia, ani nikto iný neuverí. Ďakujem pekne.
39. schôdza NR SR - 7.deň - A. dopoludnia
Dátum: 2025-09-18
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Kolega Vašečka, najprv si vyjadril také udivenie, bol si prekvapený, že včera utli vládni poslanci rozpravu uprostred faktických a dnes si prekvapený z toho, že je zlúčená rozprava o 7 zákonoch v jednej rozprave. Ja rozumiem, že dochádza aj k zlučovaniu rozpráva vtedy keď sa má diskutovať, alebo niekto dá návrh ku rovnakej veci. Bol nejaký vládny návrh a poslanecký návrh rieši konkrétnu jednu vec, jeden segment v spoločnosti a vtedy je zlúčená rozprava. Ale zlúčiť rozpravu o materských školách a o inováciách na vysokých školách. A o tom, že či domškoláci áno alebo nie a tak ďalej, ja to pokladám za prejav zlej vôle, to je zlovôľa alebo podvod. Lebo to bol spôsob ako zavrieť ľuďom ústa aby nemohli seriózne diskutovať o tak vážnych veciach ako sú jednotlivé časti vzdelávacieho systému, príprave pedagógov, materské školy áno, ale nie od troch rokov a tak ďalej, a tak ďalej. A som rád, že si zdôraznil dôležitosť rodiča a rodiny pri výchove a vzdelaní. A dokonca aj kolega Horecký sa už k tomu vyjadril. Ja som sa chcel vo svojej rozprave ešte venovať aj domškolákom. Ty si to otvoril. Napríklad pán minister otvára školský zákon, kde domškolákov tak, im tak sťaží situáciu, že ani školy, ktoré doteraz mali ochotu sa o domškolákoch starať, už to nebudú chcieť robiť, lebo tam sa zavádza povinnosť, že skontrolovať ===== ešte venovať aj domškolákom. Ty si to otvoril. Napríklad pán minister otvára školský zákon, kde domškolákov tak, im tak sťaží situáciu, že ani školy, ktoré doteraz mali ochotu sa o domškolákoch starať, už to nebudú chcieť robiť, lebo tam sa zavádza povinnosť, že skontrolovať tie deti fyzicky každý rok. A keď je tá škola 200 km od tých rodičov na všetky strany Slovenska, tak to skrátka nebude možné. Tam je toľko veľa vecí, o ktorých sa dá diskutovať, ale zavreli nám ústa a to nie je fér.
39. schôdza NR SR - 7.deň - A. dopoludnia
Dátum: 2025-09-18
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Súhlasím, Milan, žiadne dieťa nie je menej. Fero, ja som bol riaditeľ aj materskej školy aj dvoch základných škôl aj gymnázia aj centra voľného času aj základnej umeleckej školy. Ja som si to regionálne školstvo prešiel. Dokonca som roky učil v jazykovej škole. Kolega Krajčí, o čo sa snaží pán minister? Ja si myslím, že to zle uchopil, že tam, kde je väčšia potreba, tam treba zohnať väčší balík peňazí. Čo vyčítam, pán minister, reálne, férovo, že tých štyri a pol percenta HDP, že si nedokázal od ministra financií dostať viac práve tam, aby si riešil problémy, ktoré pália. Nepodarí sa nazberať peniaze na súkromných a cirkevných školách, ani ich prinútiť robiť nejak inú prácu vo väčšom rozsahu, ktorú nezvládajú štátne školy, lebo bez peňazí sa to nebude skrátka dať. Pán kolega, 17. november. 17. november je deň kedy sa to všetko zmenilo, kedy to, že navštevoval hodiny náboženstva je menejcenný, už vtedy boli deti dvoch kategórií. Potom sa to na chvíľočku zmenilo a teraz ako keby to prichádzalo zase, ako keby povstávala tá myšlienka komunizmu a nadvlády štátu. Ja hovorím, pán minister, že toto čo robíte, neviem či to vedome alebo nevedome vy idete zoštátniť školy a komu se to nelíbí, ať, nech proste ide do kelu, hej. Takže spomínali ste, že mám emotívne vystúpenie. Janko, boli sme obidvaja v školstve, my sme si to zažili za dvadsaťpäť rokov a ja mám trošku inú náturu ako ty. Ja mám kratšiu zápalnú šnúru a tvoje vystúpenie oproti môjmu malo väčšiu gráciu. Ale ide nám o tú istú vec. Ide nám o dobro detí na Slovensku, o kvalitnom vzdelávaní. A to čo robí pán minister podľa mňa, nemusím patent na rozum, ale ide zlým smerom a školstvu viacej uškodí. Pán minister, zídite, prosím, z kratšej cesty. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Šimečka, Michal (PS)
Druh vystúpenia: Vystúpenie s faktickou poznámkou

60. Ďakujem veľmi pekne, pán predsedajúci. Ja keďže som mal vystúpenie v rozprave, tak nechcem veľmi dlho hovoriť, ale naozaj, naozaj nerozumiem, prečo plénum Národnej rady vo svetle všetkých tých problémov, ktoré sa nám tu kopia, musí rozoberať účtovníctvo, projekt mimovládnej organizácie mojej mamy. Naozaj tomu nerozumiem. Ja sa nevyznám v dotačných schémach, v účtovníctve, ja neviem, ako to je, predpokladám, že sú na to nejaké inštitúcie, ktoré to kontrolujú, veď nech to skontrolujú, keď je tam nejaké pochybenie, nech sa tie peniaze vrátia. Ale čo s tým mám ja, čo s tým má Národná rada Slovenskej republiky, čo s tým má moja pozícia podpredsedu Národnej rady Slovenskej republiky? Nedokázali ste a nedokážete žiadny konflikt záujmov, čo bol váš hlavný argument, prečo ma treba odvolať. Lebo ten konflikt záujmov neexistuje, pretože Progresívne Slovensko vtedy nebolo vo vláde, bolo mimoparlamentnou stranou, alebo v tých skorších časoch ešte ani neexistovalo. Čiže najprv bol váš argument, že burcujeme ľudí do ulíc, aby som ja niečo vybavil niekomu, lebo som v konflikte záujmov, teraz už vieme, že konflikt záujmov nie je, potom ma teda musíte odvolať kvôli môjmu starému otcovi, potom kvôli nejakým filmom, ktoré sa mali vyrobiť, ktoré nie sú pekné. A teraz ma chcete odvolať z pozície podpredsedu Národnej rady, lebo ste našli nejaké projektové vyúčtovanie, ktoré možno sedí, možno nesedí, ja neviem, ja sa v tom nevyznám. Ale opäť sa pýtam, čo to má spoločné s mojou schopnosťou vykonávať funkciu podpredsedu Národnej rady. Nerozumiem, prečo sa tým musíme zaoberať, keď mi na toto odpoviete, prosím. (Potlesk.)
20. schôdza NR SR - 1.deň - A. dopoludnia
Dátum: 2024-09-12
Poslanec: Šimečka, Michal (PS)
Druh vystúpenia: Vystúpenie s faktickou poznámkou

46. Ďakujem pekne. Pán predsedajúci, ja ďakujem všetkým kolegom za ich faktické poznámky. Ďakujem kolegom z opozície za podporné. Ale chcem veľmi krátko iba reagovať na kolegov z vládnej koalície, pána Mažgúta, ale aj iných, ktorí povedali, že vlastne ja som sa neobhajoval dostatočne alebo nehovoril som o tých podozreniach vo svojom vystúpení. No tak to je fakt, lebo neni veľmi o čom hovoriť. Lebo ani pán Gašpar, ani pán premiér, ani pán šéf tajnej služby nepovedali, že čo ja som urobil zlé. Takže mne sa veľmi ťažko potom obhajuje, keď to bolo celé o tom, že moja rodina dostala aj dotácie. A potom to bolo o tom, že sme organizovali protesty, to som priznal, že sme organizovali protesty (smiech prísediacich poslancov), tak ja úplne som nevedel, že čo vlastne mám vyvracať, lebo tam nebol jediný fakt, ktorý by mňa usvedčoval z niečoho neetického alebo z konfliktu záujmov. Naopak. A potom, a to bolo také už úsmevné, vlastne aj ostatní vaši kolegovia, kolegyne z koalície hovorili jednak o mojom starom otcovi, veď naňho môžte mať aj na jeho tvorbu rôzny názor, ale tak to ma nejdete odvolávať kvôli tomu, predpokladám, hej? (Smiech v sále.) A pani Vaľová hovorila o bufetoch, ktoré sa organizujú, aby ľudia chodili na námestia, veď môže mať takú informáciu, ale tak kvôli tomu na neodvolávate. A pán, myslím, že Ľupták alebo Jarjabek, ospravedlňujem sa, hovoril o filme, kde teda vystupuje mafián, ktorý asi bol dotovaný štátom, ale ja s tým filmom nič nemám, hej a kvôli tomu ma snáď neodvolávate, že vznikol taký film. A pán Bartek nakoniec povedal, že sa to nedá počúvať, to, čo som vravel, no tak to ste nemali zvolávať túto schôdzu, no je mi to ľúto. (Smiech v sále.) Ďakujem pekne. (Potlesk.)
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

54. Pán poslanec Galko, súhlasím s tebou, že tento návrh v skutočnosti nie je reakciou na bezpečnostnú situáciu a čo sa týka doživotného platu u šoféra a tej ochranky, tak ja neverím, že aj voliči koalície s týmto súhlasia. Obzvlášť v časoch, kedy veľká časť slovenských občanov musí bojovať s rastúcimi nákladmi na život, je zavádzanie takýchto privilégií nielen nespravodlivé, ale aj cynické. Pripomeňme si, že verejná služba by mala byť o záväzku slúžiť ľuďom, nie o hromadení osobných výhod. Aký signál vysielame verejnosti, keď schvaľujeme zákony, ktoré poskytujú doživotné finančné zabezpečenie pre politikov. Tieto návrhy sú v priamom rozpore s hodnotami rovnosti a spravodlivosti, ktoré by mali byť základom našej demokracie. Ako môžeme očakávať, že občania budú mať dôveru v inštitúcie, keď vidia, že sa naši lídri sústreďujú na zabezpečenie svojich vlastných záujmov namiesto toho, aby sa venovali problémom, ktoré trápia bežných ľudí. Dôvera občanov v politický systém je kľúčová pre zdravé fungovanie demokracie. Ak chceme, aby verejnosť verila v spravodlivosť demokratického politického systému, musíme preukázať, že naše rozhodnutia sú vedené verejným záujmom a nie osobnými ambíciami alebo výhodami. Ďakujem.
14. schôdza NR SR - 2. deň - A. dopoludnia
Dátum: 2024-05-22
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

64. Ďakujem za slovo, pán predsedajúci. Jožo, aj tebe ďakujem za tvoje vystúpenie. Hovoril si vo svojom prejave o svojich vlastných skúsenostiach. Treba však povedať, že koalícia ide zničiť fungujúcu, aj keď nie dokonalú inštitúciu. Myslím si, že v súčasnej situácii, kedy spoločnosť nutne potrebuje upokojiť a skoncovať s polarizovaním, je nezodpovedné predkladať takéto zákony. Pretože pokoj v spoločnosti sa nedá dosiahnuť len samotnými slovami. Pokoj spoločnosti si vyžaduje aj konkrétne činy. A medzi tieto činy patrí aj to, aby sa neprijímali zákony, ktoré rozdeľujú spoločnosť. A presne tak, ako to tu zaznelo, RTVS je fungujúca inštitúcia, ktorá, áno, nie je dokonalá, ale mali by sme sa držať zásady, že veci, ktoré fungujú, nebúrajme, ale reformujme. Poďme diskutovať o tom, čo treba upraviť a prestaňme robiť revolúcie vo verejnoprávnych inštitúciách. A garantujem vám, že spoločne by sme dokázali nájsť konsenzuálny zákon, ktorý reálne posunie RTVS vpred. Taký zákon, ktorý nerozdelí spoločnosť, ktorá je už teraz rozdelená. Takže poďme reformovať to, čo si reformu vyžaduje, ale neničme to, čo funguje. Ďakujem.
14. schôdza NR SR - 1.deň - B. popoludní
Dátum: 2024-05-15
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

10. Ďakujem za slovo. Gábor, ďakujem za tvoje vystúpenie. Na začiatku si hovoril, že koalícia zahájila útok na niektoré médiá. Plne s tebou súhlasím a celé toto dianie, ktorého sme na Slovensku svedkami, musíme chápať v širokom kontexte. A to aj v kontexte valcovania špeciálnej prokuratúry či včerajšieho rokovania o zákone, ktorým koalícia ovládne fond na podporu kultúry. Pretože v skutočnosti boj o RTVS je pokračovaním boja za právny štát a demokraciu. Zmýšľanie predstaviteľov tejto koalície, v tomto prípade konkrétne pani ministerky, je autoritatívne s chúťkami cenzurovať nežiaduce umenie, nežiaduce médiá a nežiaduce názory. A to sme mohli vidieť minulý týždeň, keď sa pani ministerka vyjadrila, že si chce predvolať herca, ktorý ju mal kritizovať. Takto to fungovalo za socializmu, kedy bola kritika režimu zakázaná a ľudia, ktorí vyjadrili svoj nesúhlas, boli prenasledovaní. A presne toto sa snaží dosiahnuť súčasná koalícia zmenami v RTVS-ke, pretože im kritika nie je pohodlná. Podľa ich mentality médiá nemôžu kritizovať vládu. Vidieť, že to môžeme, vidieť to môžeme aj na ich prístupe k novinárom, ktorých šikanujú a bojkotujú. Vraciame sa naspäť do mečiarovských komunistických čias, kedy štátna televízia bola nástrojom propagandy vládnej moci. Čo iné však môžeme čakať, keď si predseda tejto vlády podľa jeho vlastných slov Nežnú revolúciu ani len nevšimol? Či podpredsedu parlamentu, ktorý otvorenie obdiv... (Prerušenie vystúpenia časomerom.)
12. schôdza NR SR - 15.deň - A. dopoludnia
Dátum: 2024-05-14
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

70. Ďakujem za slovo. Pán poslanec, vo svojom vystúpení ste hovorili o politizácii fondu. Mňa naozaj desí tá predstava, snaha koalície ovládnuť takmer všetci spoločenské oblasti. Pretože toto zachádza ďaleko nad rámec ovládnutia nejakých mocenských inštitúcií. V súčasnej politickej klíme sa stretávame s mnohými pokusmi o ovládnutie, kontrolu a obmedzenie umenia. Nedávno sa pani ministerka vyjadrila, že si chce predvolať herca, ktorý ju kritizoval. Kedysi sme tu mali vedúcu úlohu komunistickej strany a dovolím si povedať, že týmto návrhom zákona sa tu zavedie vedúca úloha strany SNS v kultúre a umení. A presne o tomto to je. Síce sa snažia zakrývať za rôzne nálepky ako slovenská kultúra, ale v skutočnosti ide o snahu ovládnuť umenie a kultúru. Takéto pokusy nás odvádzajú od základných princípov slobody, prejavu a pluralizmu, ktoré tvoria základ demokracie. Pretože v demokratickej spoločnosti nemôže o kultúre rozhodovať politická moc. Vonkoncom nesmie spoločnosti politická moc vtláčať, aké umenie je správne a aké nesprávne. A ako to povedal v rozprave pán poslanec Dostál, Fond na podporu umenia sa týmto návrhom mení z verejnoprávnej inštitúcie na politickú. Žiaľ, celé to zapadá do koncepcie presadzovania moci, ktorej sme tu svedkami už od začiatku volebného obdobia. A úprimne, obávam sa, s čím koalícia príde po Fonde na podporu umenia a RTVS-ke. Ďakujem.